
Ministru kabineta sēdes protokollēmums

Informatīvais ziņojums "Par izstrādātajiem priekšlikumiem CEF10G finansēšanas līguma grozījumiem, kas tiks iesniegti izskatīšanai CINEA"

· 1. Pieņemt zināšanai iesniegto informatīvo ziņojumu.
· 2. Atbalstīt priekšlikumus Eiropas infrastruktūras savienošanas instrumenta desmitā (General) projektu uzsaukuma (turpmāk – CEF10G) finansēšanas līguma grozījumiem un to iesniegšanu Eiropas Klimata, infrastruktūras un vides izpildaģentūrā (turpmāk - CINEA) izskatīšanai - turpināt sarunas ar CINEA par divu jaunu aktivitāšu un to būvuzraudzību iekļaušanu CEF10G līgumā (Dzīvnieku pārvada būvniecība BP9 (darba uzdevums T.4.1) un 2.2.2. Dzelzceļa pievedceļu 1435/1520 mm izbūve Rail Baltica infrastruktūras uzturēšanas bāzei Iecavā (darba uzdevums T.4.2)) un, ja gadījumā sarunas ar CINEA ir nesekmīgas, vienoties ar CINEA par CEF10G līguma grozījumiem, kas paredz finansējuma samazināšanu.
· 3. Pēc CINEA akcepta saņemšanas, bet pirms līguma grozījumu parakstīšanas ar CINEA, Satiksmes ministrijai informēt Ministru kabinetu par precizētajām CEF10G līguma summām. 
· 4. Atzīt par aktualitāti zaudējušu Ministru kabineta 2024. gada 27. augusta protokollēmuma (prot. Nr. 33, 54.§) 7. punktā doto uzdevumu, kas paredz uzdevumu Satiksmes ministrijai sagatavot priekšlikumus CEF10 noraidīto aktivitāšu finansēšanai (izpildīts) un iesniegt tos izskatīšanai Ministru kabinetā kopā ar Rail Baltica projekta finansēšanas plānu.
· 5. Atzīt par izpildītu Ministru kabineta 2024. gada 27. augusta protokollēmuma (prot. Nr.33, 54.§) 3. punktā doto uzdevumu.

